text: Ainsi à roi Carmant parloient
   Dou meilleur confort qu'il savoient.
   Mais cil confors sambloit petis
   Au roi. Lors s'est de là partis;
   Car il n'ert pas asseürez
   Que cil confors fust veritez ;
   Car, se il vraiement seüst
   Que cil là Cléomadès fust,
   Il ne fust pas si esbahis
   Ne si souples ne si pensis.
   Ne sot que avenu li fu.
   PageV01P165
   Ens ou chastel sont revenu.
   Clarmonde enportent sa maisnie
   En su chambre, triste et irie ;
   Car la riens qu'ele plus amoit
   Avoit perdu, si com cuidoit.
  